recursal/SuperWikiNEXT-32B huggingface dataset:
**கலயாத்** (*Kalayat*) என்பது இந்தியாவின் ஹரியானா மாநிலத்திலுள்ள கைதல் மாவட்டத்தில் உள்ள ஒரு நகரம் ஆகும். இது கடந்த காலத்தில் **கபிலாயத்** மற்றும் **கபிலாயதன** என அழைக்கப்படும் வரலாற்று நகரமாகும், இது வேத முனிவர் கபில முனியின் பெயரால் பெயரிடப்பட்டது. இது 8 ஆம் நூற்றாண்டின் கலயாத் பண்டைய செங்கல் கோயில் வளாகத்தின் தாயகமாக உள்ளது.. துவாரகா நகரம் நீரில் மூழ்கிய பிறகு, போர்வீரன் பாண்டவர் அர்ச்சுனன் அஹிர் பெண்கள் மற்றும் குழந்தைகளுடன் கைதல் வழியாக அஸ்தினாபுரம் நோக்கி சென்றதாக கருதப்படுகிறது. .

மக்கள்தொகை
----------

கடந்த 2001 இந்திய மக்கள் தொகை கணக்கெடுப்பின்படி, கலயாத் நகரின் மக்கள் தொகை 16,747 ஆகும். மக்கள் தொகையில் ஆண்கள் 53% மற்றும் பெண்கள் 47% ஆக உள்ளனர்.. கலயாத்தின் சராசரி கல்வியறிவு விகிதம் 70% ஆகும், இது தேசிய சராசரியான 74.04% ஐ விடக் குறைவு: ஆண்களின் கல்வியறிவு 70%, பெண்களின் கல்வியறிவு 65%. கலயாத்தில், 17% மக்கள் 0–6 வயதுக்குட்பட்டவர்கள் என்று அறியப்படுகிறது.

மேலும் பார்க்கவும்
------------------

* கஜுராஹோ கோயில்கள்
* சிந்துவெளி நாகரிகத்தின் தொல்லியல் களங்கள் அரியானா

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**வீரபாண்டியன்** கல்கி எழுதிய பொன்னியின் செல்வன் புதினத்தில் வருகின்ற மந்தாகினியின் கணவனும், நந்தினி, மதுராந்தகனின் தந்தையும் ஆவார். வரலாற்றில் இடம்பெற்ற  வீரபாண்டியனைச் சற்று புனைவுடன் இணைத்து கதாபாத்திரமாக வடிவமைத்துள்ளார் கல்கி.

கதாபாத்திரத்தின் இயல்பு
-----------------------

வீரபாண்டியன் இலங்கை அரசரோடு சேர்ந்து சுந்தர சோழரின் படைகளை எதிர்த்துப் போர் புரிந்தான். அதில் தோல்வியுற்று சில காலம் மறைந்திருந்தான். கடலில் நினைவற்று கிடந்த வீரபாண்டினைக் கருத்திருமன் எனும் படகோட்டி காப்பாற்றினான். படகில் இருந்து இறங்கியதும் அங்கிருந்த ஒரு மனிதர், மந்தாகினியை அடையாளம் கண்டு, அவளைத் தன் மகளென்று கூப்பிட்டு சென்றார். பின் அந்த மனிதர் மந்தாகினியை தன் குடும்பத்தாருடன் ஒப்படைத்துவிட்டு இறந்து விட்டார். வீரபாண்டியன் இலங்கை மன்னனுக்குக் கருத்திருமனிடம் ஓலை கொடுத்தனுப்பினான். பின்பு உரோகண நாட்டிற்கு கருத்திருமனும், வீரபாண்டியனும் சென்று அங்கு இலங்கை அரசனுடன் பல இடங்களுக்குச் சென்றார்கள். இறுதியாக ஒரு பள்ளத்தாக்கொன்றில் பாண்டிய மன்னர்களின் மணி மகுடமும், இரத்தின ஆரமும், அளவில்லாத பொற்காசுகள், நவரத்தினங்களும், விலை மதிப்பில்லாத ஆபரணங்களும் இருந்தன.

இலங்கை மன்னர், கருத்திருமனிடம் பொற்காசுகளை அளித்து மந்தாகினியைக் கவனமாக பார்த்துக் கொள்ளுமாறு கூறினான். இலங்கை அரசனுடன் இணைந்து பெரும் படை திரட்டி மீண்டும் சோழப் பேரரசின் மீது போர் தொடுத்தான். சுந்தர சோழர் படையினைத் தலைமை தாங்கிய ஆதித்த கரிகாலனிடம் தோற்று ஓடி ஒளிந்தான். அவனைத் தேடிவந்த ஆதித்த கரிகாலனிடம் ஆழ்வார்க்கடியான் மரத்தின் மீது ஒளிந்து கொண்டு, அசிரீரி போல வீரபாண்டியன் ஒளிந்திருக்கும் இடத்தினைத் தெரிவித்தான். இறுதியாக வீரபாண்டியனின் தலையை வெட்டி ஆதித்த கரிகாலன் வெற்றி கொண்டான்.

நூல்கள்
-------

வீரபாண்டியனைக் கதாபாத்திரமாகக் கொண்டு வெளிவந்துள்ள நூல்கள்.

* பொன்னியின் செல்வன் - கல்கி

பொன்னியின் செல்வன் ஐந்தாம் பாகம் 58-ஆம் அத்தியாயம்
--------------------------------------------------

| * பா
* உ
* தொ
கல்கியின் *பொன்னியின் செல்வன்* |
| --- |
| சோழர் வம்சம் | 
பராந்தகச் சக்கரவர்த்தி  **·** 
இராஜாதித்தர்  **·** 
கண்டராதித்தர்  **·** 
அரிஞ்சய சோழர்  **·** 
சுந்தர சோழர் **·** 
ஆதித்த கரிகாலன்  **·** 
அருள்மொழிவர்மன்  **·** 
மதுராந்தகன்  **·** 
செம்பியன் மாதேவி  **·** 
குந்தவை பிராட்டி  **·** 
வானதி தேவி  **·** 
வானமா தேவியார்  **·** 
 |
| படகோட்டி குடும்பம் | 
தியாகவிடங்கர்  **·** 
முருகய்யன்  **·** 
ராக்கம்மாள்  **·** 
பூங்குழலி  **·** 
மந்தாகினி  **·** 
வாணி அம்மை  **·** 
 சேந்தன் அமுதன்  **·** 
 |
| சோழ துணைவர்கள் | 
அநிருத்தப் பிரம்மராயர்  **·** 
ஆழ்வார்க்கடியான் நம்பி  **·** 
 ஈசான சிவபட்டர்  **·** 
 |
| பாண்டிய ஆபத்துதவிகள் | 
ரவிதாசன்  **·** 
சோமன் சாம்பவன்  **·** 
இடும்பன்காரி  **·** 
தேவராளன்  **·** 
கிரமவித்தன்  **·** 
நந்தினி  **·** 
 |
| சிற்றரசர்கள் | 
வந்தியத் தேவன்  **·** 
பெரிய பழுவேட்டரையர்  **·** 
சின்னப் பழுவேட்டரையர்  **·** 
 கொடும்பாளூர் பெரிய வேளார்  **·** 
பார்த்திபேந்திர பல்லவன்  **·** 
கந்த மாறன்  **·** 
செங்கண்ணர் சம்புவரையர்  **·** 
மலையமான்  **·** 
மணிமேகலை  **·** 
 சந்திரமதி **·** 
 |
| பிறர் | 
வீரபாண்டியர்  **·** 
குடந்தை சோதிடர்  **·** 
கருத்திருமன்  **·** 
பினாகபாணி  **·** 
 |
| இடங்கள் | 
வீராணம் ஏரி  **·** 
பழையாறை  **·** 
தஞ்சை  **·** 
குடந்தை  **·** 
பழுவூர்  **·** 
கோடியக்கரை  **·** 
மாதோட்டம்  **·** 
நாகப்பட்டினம்  **·** 
பூதத்தீவு  **·** 
 |
**சண்முக ராஜேஸ்வர நாகநாத சேதுபதி** (1909-1967) என்பவர் இராமநாதபுரம் ஜமீனின் கடைசி ஜமீந்தார் மற்றும் தமிழக அரசியல்வாதியுமாவார். இவர் இராஜ ராஜேஸ்வர சேதுபதியின் மகனும், அவருக்கு அடுத்து ஆட்சிக்கு வந்தவரும் ஆவார்.

வாழ்கைக் குறிப்பு
-----------------

1944இல் ஜமீன் பொறுப்பை ஏற்றுக்கொண்ட சண்முக ராஜேஸ்வர நாகநாத சேதுபதியின் ஆட்சிகாலம் ஜமீன் ஒழிப்புச் சட்டம் அமுலுக்குக் கொண்டு வந்த 1948-ஆம் ஆண்டுடன் முடிவடைந்தது. இந்தக் கடைசி மன்னர் அரசியலிலும் ஈடுபட்டு இராமநாதபுரம் ஜில்லா போர்டு தலைவராகவும், பின்னர் சென்னை மாநிலத்தின் சட்டமன்றத்திற்கு 1952 மற்றும் 1962 ஆம் ஆண்டு தேர்தலில் இராமநாதபுரம் சட்டமன்றத் தொகுதியிலிருந்து இந்திய தேசிய காங்கிரசு சார்பாகவும், 1957ல் தனித்தும் தேர்ந்தெடுக்கப்பட்டார். தமிழக அமைச்சரவையில் வீட்டு வாடகைக் கட்டுபாடு அமைச்சராகப் பணியாற்றியுள்ளார்.
 மதுரைத் தமிழ்ச் சங்கத்தின் தலைவராகவும், இராமேஸ்வரம் திருக்கோயில் அறங்காவலர் குழுத் தலைவராகவும், இறுதிவரை இருந்தார். இவர் இசைப்பிரியர். இவர் ஒரு விளையாட்டு வீரர். துடுப்பாட்டம், டென்னிஸ், குதிரை ஏற்றத்தில் கைதேர்ந்தவர். சென்னை பந்தயக் குதிரைக்காரர்களது சங்கத்தின் தலைவராக பல ஆண்டுகள் பணிபுரிந்துள்ளார்.

இவரது ஆட்சியில் இராமநாதபுரம் நகருக்கு மேற்கே 18 கல் தொலைவில் வைகை ஆற்றிலிருந்து இராமநாதபுரம் நகருக்குக் குடிநீர் குழாய் வசதிக்கு ஏற்பாடு செய்தார். இராமநாதபுரம் நகருக்கு தெற்கே திருப்புல்லாணி அருகிலும் வடக்கே இராஜசிங்கமங்கலம் அருகிலும் மேற்கே லாந்தை அருகிலும் தேசிய நெடுஞ்சாலைகளில் பெரிய பாலங்கள் அமைப்பதற்கு உதவினார். அவர் பயின்ற மதுரையில் உள்ள மதுரைக் கல்லூரியிலும் இராமநாதபுரம் மன்னர் மேல்நிலைப் பள்ளியிலும் பெரிய அறிவியல் கூடங்களை அமைக்கவும் உதவி செய்தார். இராமநாதபுரம் சேதுபதி அரசினர் கல்லூரி இவரது நன்கொடையில் அமைக்கப்பட்டது.

இறப்பு
------

இவர் 1967 மார்ச் 4 ஆம் நாள் காலமானார்.

மேற்கோள்கள்
-----------

1. ↑  சென்னை மாநில சட்டமன்றத் தேர்தல், 1952
2. ↑  "Member of the Assembly with their Constituencies (1952-1957)" (PDF). 2011-09-04 அன்று மூலம் (PDF) பரணிடப்பட்டது. 2012-01-17 அன்று பார்க்கப்பட்டது.
3. 1 2  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2012-01-17 அன்று பார்க்கப்பட்டது.
4. ↑  சண்முக ராஜேஸ்வர நாகநாத சேதுபதி (1910-1929) (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 105-105. .

He was also a free mason and contributed to the Freemasons hall in Chennai.He was responsible for recovering the wealth which was nearly lost by his philanthropic father.he was also in the railway board.

|
|  |
| முன்னர்**இராஜ ராஜேஸ்வர சேதுபதி** | **இராமநாதபுரம் மன்னர்**1929–1967 | பின்னர்**ஜமீன்தாரிமுறை முடிவுக்கு வந்தது** |
சதார் தீவு
**சதார் தீவு** *(Sathar Island;மலையாளம்:സത്താർ ഐലന്റ്)* இந்தியாவின் கேரளா மாநிலத்திலுள்ள எர்ணாகுளம் மாவட்டத்தில் பாயும் பெரியார் ஆற்றின் கிளை நதி ஒன்றில் அமைந்துள்ளது. இத்தீவின் நிலப்பரப்பு 156 ஏக்கர்கள் பரப்பளவும் 2 கிலோமீட்டர் நீளமும் கொண்டதாக அமைந்துள்ளது. 500 நபர்களுக்கும் குறைவான மக்களே இங்கு வசிக்கின்றனர். சதார் தீவுப்பாலம் மூலமாக இத்தீவு முக்கிய நிலப்பகுதியுடன் இணைக்கப்பட்டுள்ளது.

பாலத்திலிருந்து சதார் தீவின் தோற்றம்

வரலாறு
------

1800 ஆம் ஆண்டின் மத்திய பகுதியில் சதாரர் தீவு உருவாக்கப்பட்டிருக்கலாம் என்று நம்பப்படுகிறது. இத்தீவின் அசல் நிலப்பகுதியானது மிகவும் சிறியது ஆகும். மற்றும் முக்கிய நிலப்பகுதியானது மனிதனால் உருவாக்கப்பட்ட பகுதியாகும்.

மேற்கோள்கள்
-----------

1. ↑  Servcie, Express News (March 25, 2016). "Verdict on sale of Sathar island set aside". *The New Indian Express*. March 25, 2016 அன்று பார்க்கப்பட்டது.
2. ↑  "Sathar Island". OneFiveNine. March 25, 2016 அன்று பார்க்கப்பட்டது.

மேலும் படிக்க
-------------

* Rajeev, K R (May 4, 2012). "Govt looks away from Waqf's 'land deals'". *The Times of India*. March 25, 2016 அன்று பார்க்கப்பட்டது.

புற இணைப்புகள்
--------------

* "Sathar island will soon become a centre for Oyster farming, courtesy CMFRI". India Environment Portal.
**இரத்தினபுரி** (*Rathinapuri*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். இங்கு மக்கள் குடியிருப்புகள் நெருக்கத்துடன் இருப்பதுடன், சிறு தொழிற்சாலைகளும் அதிக அளவில் காணப்படுகின்றன. 2022 ஆம் ஆண்டு அக்டோபர் மாதம் 23 ஆம் நாள், கோவையில் தீயசக்திகளால் நடத்தப்பட்ட கார் வெடிப்பு சம்பந்தமாக, இந்திய தேசிய புலனாய்வு முகமையால் கோயம்புத்தூரில், தீவிரவாதிகளுடன் தொடர்புடையவர்களைத் தேடும் சோதனைகள் நடைபெற்ற தமிழ்நாட்டிலுள்ள 45 இடங்களில் இரத்தினபுரியும் ஒன்று.

அமைவிடம்
--------

கடல் மட்டத்திலிருந்து சுமார் 441 மீட்டர் உயரத்தில் அமைந்துள்ள இரத்தினபுரி பகுதியின் புவியியல் ஆள்கூறுகள் 11°01'36.8"N, 76°58'04.4"E (அதாவது, 11.026900°N, 76.967900°E) ஆகும்.

அருகிலுள்ள ஊர்கள்
-----------------

கோயம்புத்தூர், காந்திபுரம், ஆவாரம்பாளையம், டாடாபாத், சங்கனூர், சாய்பாபா காலனி, சிவானந்தா காலனி, ஆர். எஸ். புரம், கவுண்டம்பாளையம், துடியலூர், கணபதி, சின்னவேடம்பட்டி, மணியகாரன்பாளையம், நல்லாம்பாளையம் மற்றும் பாப்பநாயக்கன் பாளையம் ஆகியவை இரத்தினபுரிக்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

இரத்தினபுரி பகுதிக்கு அரசு மற்றும் தனியார் போக்குவரத்து நிறுவனங்கள் மூலம் குறிப்பிடத்தக்க அளவில் பேருந்து சேவைகள் இயக்கப்படுகின்றன.

### தொடருந்து போக்குவரத்து

இரத்தினபுரியிலிருந்து சுமார் 2.5 கி.மீ. தூரத்தில் கோயம்புத்தூர் வடக்கு தொடருந்து நிலையமும், சுமார் 4 கி.மீ. தொலைவில் 24 மணி நேரமும் சுறுசுறுப்பாகக் காணப்படும் கோயம்புத்தூர் சந்திப்பு தொடருந்து நிலையம் ஆகியவையும் உள்ளன.

### வான்வழிப் போக்குவரத்து

கோயம்புத்தூர் பன்னாட்டு வானூர்தி நிலையம், இரத்தினபுரியிலிருந்து சுமார் 10 கி.மீ. தொலைவில் உள்ளது.

கல்வி
-----

### பள்ளி

மாநகராட்சி மேல்நிலைப் பள்ளி ஒன்று இரத்தினபுரியில் உள்ளது. இப்பள்ளியில், கலைஞரின் வருமுன் காப்போம் திட்டத்தின் கீழ், கோயம்புத்தூர் மாநகராட்சி சார்பில் சிறப்பு மருத்துவ முகாம் ஒன்று 26-11-2022 அன்று நடத்தப்பட்டது.

ஆன்மீகம்
--------

### கோயில்

தமிழக அரசின் இந்து சமய அறநிலையத் துறை கட்டுப்பாட்டில் உள்ள இரத்தினபுரி தண்டுமாரியம்மன் கோயில் இங்கு அமைந்துள்ளது.

அரசியல்
-------

இரத்தினபுரி பகுதியானது, கோயம்புத்தூர் வடக்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் அம்மன் கே. அர்ஜுனன். மேலும் இப்பகுதி, கோயம்புத்தூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக பி. ஆர். நடராஜன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  "கார் வெடிப்பு சம்பவம் : கோவையில் என்ஐஏ அதிகாரிகள் சோதனை" (in ta). .
2. ↑  "Coimbatore car blast case: NIA raids underway at 45 locations across Tamil Nadu" (in en). 2022-11-10. .
3. ↑  The Hindu Bureau (2022-11-26). "Coimbatore Corporation organises ‘Varumun Kappom’ health camp" (in en-IN). *The Hindu*. .
4. ↑  "Arulmigu Dhandumariamman Temple, Rathinapuri, Coimbatore - 641027, Coimbatore District [TM011651].Dhandumariamman,Dhandumariamman". *hrce.tn.gov.in*. 2022-12-05 அன்று பார்க்கப்பட்டது.
**இரத்தன்சந்த் இராச்சந்த் தோசி** (Ratanchand Hirachand) (1902-1981) இவர் வால்சந்த் குழுமத்தின் வாரிசும், ஒரு பிரபல தொழிலதிபரும், அறக்காரியங்களில் ஈடுபட்டவரும், சுதந்திர போராட்ட வீரரும், சமண சமூகத் தலைவருமாவார்.  

இவர் இராச்சந்த் தோசியின் இரண்டாவது திருமணத்தின் மூலம் பிறந்த இரண்டாவது மகனும், வால்சந்த் இராச்சந்தின் சகோதரருமாவார். இவர் மகாராட்டிராவின் சோலாப்பூரில் குசராத்தி வம்சாவளியைச் சேர்ந்த ஒரு சமணக் குடும்பத்தில் பிறந்தார். குலாப்சந்த் இராச்சந்த் ,லால்சந்த் இராச்சந்த் ஆகிய இருவரும் இவரது சகோதரர்கள் ஆவர். 

இவர் வளர்ந்தபோது, தனது சகோதரர் வால்ச்சந்துடன் சேர்ந்து, *சிந்தியா ஸ்டீம் நேவிகேஷன் கம்பெனி லிமிடெட்*, *வால்ச்சந்த்நகர் இண்டஸ்ட்ரீஸ்*, *இந்துஸ்தான் ஏரோனாடிக்ஸ் லிமிட்டெட்*, *ராவல்கான்* சர்க்கரை ஆலை, *இந்துஸ்தாண் கன்ஸ்ட்ரக்சன்*, *பிரீமியர் ஆட்டோமொபைல்ஸ்* போன்ற பல்வேறு குழும நிறுவனங்களில் பணிபுரிந்தார். 1931 ஆம் ஆண்டில், வால்சந்த் *இந்தியன் ஹியூம் பைப்பை* கைப்பற்றும்போது, இவரை அதன் இயக்குநராக நியமித்தார்.  மேலும், இவர் பல ஆண்டுகளாக *கூப்பர் இன்ஜினியரிங்* வால்சந்த் குழுவின் தலைவராக இருந்தார். 

இவர் 1940 தசாப்தத்தில் பல்வேறு குழுக்களிலும், திட்டமிடல் ஆணையத்திலும் பணியாற்றினார். 

மேலும், இவர் சமண மதம் குறித்த பல புத்தகங்களை வெளியிட்டார். அதில் 1957 இல் வெளியிடப்பட்ட *தி ரிலிஜன் ஆப் அஹிம்சா* என்ற புத்தகம் குறிப்பிடப்பட்டுள்ளது.  இவர் மராத்தியிலும், இந்தி மொழியிலும், தனது தந்தை சேத் இராச்சந்த் நெம்சந்த், தினநாத் பாபுஜி, மகுட்கர் போன்றவர்களின் சுயசரிதைகளையும் வெளியிட்டார். 

வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராகவும் இருந்தார். 

இவரது மகன் ராஜாஸ் தோசி, பல வால்சந்த் குழு நிறுவனங்களில் இயக்குநராக உள்ளார்.

மேற்கோள்கள்
-----------

1. 1 2 3   *Business Legends – Gita Piramal*. 1999. பக். 156, 168, 219, 276, 280, 300, 612. .
2. ↑  Ratanchand Hirachand – freedom fighter
3. ↑   *The Madras Stock Exchange official year-book: Volume 18*. 1971. பக். 590. .
4. ↑   *Encyclopaedia Of Professional Education (10 Vol.) By B.R. Sinha*. 2003. பக். 105. .
5. ↑   *Acarya Kundakunda's Samayasara By Appaswami Chakravarti, Amṛtacandra, Kundakunda, Kundakunda*. 2008. பக். 10. .
6. ↑   *India's Industrialists, Volume 1 By Margaret Herdeck, Gita Piramal*. 1985. பக். 451. .
7. ↑  HND Pune » About Us பரணிடப்பட்டது 1 சனவரி 2012 at the வந்தவழி இயந்திரம்
8. ↑
**கலப்புக் கைப்பழக்கம்** (mixed-handedness) அல்லது **கலப்பு ஆதிக்கம்** (cross-dominance) என்பது சில வேலைகளுக்கு ஒரு கையையும் பிற வேலைகளுக்கு மறு கையையும் மாறி மாறி பயன்படுத்தும் ஒரு வகையான தசை இயக்க வெளிப்பாடு ஆகும். எடுத்துக்காட்டுக்கு, கலப்புக் கை பழக்கம் உடையோர் வலது கையில் எழுதினாலும் பொருட்களை பெற்றுக்கொள்வதற்கு இடது கையைப் பயன்படுத்த இயலும். இது போல வெவ்வேறு செயல்களுக்கு வெவ்வேறு கைகளைப் பயன்படுத்துவர். இருகைப்பழக்கம் (ambidexterity) என்பது இந்த கலப்பு ஆதிக்கத்தின் ஒரு வகையாகும். இரு கை பழக்கமுடையோர் தனது இரு கைகளையும் சரிசமமாகப் பயன்படுத்துவர். எனினும் கலப்புக் கைப்பழக்கம் உடையோர் குறிப்பிட்ட செயல்களுக்கு ஒருகைப் பழக்கமுடையவராக இருப்பர். எனவே பிறர் அவரை குறிப்பிட்டு நோக்காதிருந்தால் அவரது பெரும்பான்மையான கை பழக்கத்தை கொண்டு இடது கை பழக்கமுடையவராகவோ வலது கை பழக்கமுடையவராகவோ தவறாகக் கண்டுகொள்வர். 

இந்த கலப்பு ஆதிக்கம் கண், காது, கால்கள் போன்ற இட-வல வேறுபாடுகள் உடைய அனைத்து உடற்பாகங்களுக்கும் பொருந்தும். எனினும் இந்த கலப்பு ஆதிக்கம் குறி பார்க்கும் செயல்களில் சில நேரங்களில் தடுமாற்றத்தை ஏற்படுத்தலாம்

புகழ் பெற்ற கலப்பு ஆதிக்கம் உடைய நபர்கள்
----------------------------------------

* ஃபில் மைக்கல்சன் - கோல்ஃப் விளையாட்டு வீரர்
* மைக் வேர் - கோல்ஃப் விளையாட்டு வீரர்
* ஷான் மைக்கல்ஸ் - புகழ் பெற்ற மல்யுத்த வீரர்
**கலப்புப் பொருளாதாரம்** என்பது ஒன்றுக்கு மேற்பட்ட பொருளாதார முறைகளின் அம்சங்களை உள்ளடக்கிய ஒரு பொருளாதார முறை ஆகும். பொதுவாக இது, தனியுடைமை மற்றும் அரசுடைமை நிறுவனங்கள் இரண்டையும் கொண்ட அல்லது முதலாளித்துவம், சோசலிசம் ஆகிய இரண்டினதும் கூறுகளைக்கொண்ட அல்லது சந்தைப் பொருளாதாரம், திட்டமிட்ட பொருளாதாரம் இரண்டினதும் கலப்பாக அமைந்த ஒரு பொருளாதாரம் ஆகும்.

கலப்புப் பொருளாதாரம் என்பதற்கு "ஒரு" வரைவிலக்கணம் கூறமுடியாது. ஆனால் கலப்புப் பொருளாதாரத்தோடு தொடர்புடைய அம்சங்களாகப் பின்வருவனவற்றைக் குறிப்பிட முடியும்: மையப்படுத்தப்பட்ட பொருளாதாரத் திட்டமிடலுடன் கூடிய ஓரளவு தனியார் பொருளியல் சுதந்திரம். இப் பொருளாதாரத் திட்டமிடல், சூழலியம், சமுதாய நலம் தொடர்பான தலையீடு ஆகவோ, சில உற்பத்திச் சாதனங்களை அரச உடைமையாக வைத்திருத்தல் என்பவற்றை உள்ளடக்கலாம்.

| * பா
* உ
* தொ
பொருளாதார முறைமைகள் |
| --- |
| 
மரபுப் பொருளாதாரம்  **·** 
நிலக்கிழாரியம்  **·** 
பொதுவுடமை  **·** 
சமவுடமை  **·** 
காந்திய பொருளாதாரம்  **·** 
கலப்புப் பொருளாதாரம்  **·** 
தாராண்மையியம்  **·** 
திறந்த சந்தை பொருளாதாரம்  **·** 
சுதந்திரவாதம் **·** 
முதலாளித்துவம்  **·** 
அரசழிவு முதலாளித்துவம்  **·** 
பாசிசம்
 |
இடாய்ச்சு மொழியில் நான்கு வகையான வேற்றுமைகள் உள்ளன. அவை,

1. முதலாம் வேற்றுமை (Nominative-Nominativ)
2. இரண்டாம் வேற்றுமை (Accusative-Akkusativ)
3. நான்காம் வேற்றுமை (Dative-Dativ)
4. ஆறாம் வேற்றுமை (Genitive-Genitiv)

முதலாம் வேற்றுமை
----------------

**பயன்படுத்தப்படும் இடங்கள்:**

௧. வினைமுற்றுடன்

௨. bleiben, heißen, scheinen, sein, werden, nennen என்னும் வினைச்சொற்களின் பின் வரும் பொழுதும், செயற்பாட்டு வினை வாக்கியங்களிலும்.

௩. வினையற்ற பெயர்ச்சொற்களுடனும்(Noun) இடப் பெயர்ச்சொற்களுடனும்(Pronoun) (ஏவல் வாக்கியங்களில் வருவது போன்று).

இரண்டாம் வேற்றுமை
-----------------

**பயன்படுத்தப்படும் இடங்கள்:**

௧. இரண்டாம் வேற்றுமையின் செய்யப்படுபொருளை உணர்த்துவதற்கு.

௨. bis, durch, für, gegen, ohne, um மற்றும் wider என்னும் முன்விபக்திகளுக்கு பின்.

௩. முன்விபக்தியின்றி ஒரு காலகட்டத்தயோ அல்லது கால அளவையோ குறிக்க.

௪. நகரும் வினைகளுடன் வரும்பொழுது, திசையையோ அல்லது தூரத்தையோ குறிக்க.

௫. வாழ்த்துக்களுடன்.

௬. ஆகிய வினைகளுடன் இரண்டு இரண்டாம் வேற்றுமை செய்யப்படுபொருட்கள் வரும்.

௭. அளவை குறிக்கும் வினை உரிச்சொற்களுடன்.

**குறிப்பு:** entlang என்னும் முன்விபக்தி, இரண்டாம் வேற்றுமையில் பெயர்ச்சொல்லை பின்தொடர்ந்தே வரும்.

நான்காம் வேற்றுமை
-----------------

**பயன்படுத்தப்படும் இடங்கள்:**

௧. நான்காம் வேற்றுமையின் செய்யப்படுபொருளை குறிக்க.

௨. ab, aus, außer, bei, gemäß, laut, mit, nach, seit, von, zu என்னும் சில முன்விபக்திகளுக்கு பின்.

**குறிப்பு:** (an)statt, dank, trotz, während, wegen ஆகிய முன்விபக்திகள் நான்காம் வேற்றுமையுடனும் பயன்படுத்தப்படுகிறது. ஆனால், பொதுவாக அவைகளை ஆறாம் வேற்றுமையே தொடர்ந்து வரும்.

ஆறாம் வேற்றுமை
--------------

**பயன்படுத்தப்படும் இடங்கள்:**

மேலும் காண்க
------------

* இடாய்ச்சு மொழி
**நியாடாக் அகதிகள் முகாம்** (*Niatak refugee camp*) ஈரானில் அமைந்துள்ளது. இது ஈரானின் தென்கிழக்கு மாகாணமான சிச்தான் மற்றும் பலுசிஸ்த்தான் மாகாணப் பகுதியில் இருக்கிறது. ஈரானின் சாகிதன் நகருக்கு அருகில் ஆப்கானித்தான் நாட்டின் எல்லையில் இந்த அகதிகள் முகாம் அமைந்துள்ளது. 1998 ஆம் ஆண்டின் ஆவணங்களின் படி இம்முகாமில் 7,000 பேர் இருந்ததாகக் குறிப்பிடப்பட்டுள்ளது. 2001 ஆம் ஆண்டின் ஆவணங்கள் 5,000 பேர் இந்த முகாமில் இருப்பதாகக் கூறுகிறது.
ஆப்கான் இனக்குழுக்களுக்கு இடையேயான சச்சரவுகள் இந்த அகதிகள் முகாமிலும் தொடர்வதாக பத்திரிகையாளர் குறிப்பு ஒன்று குறிப்பிடுகிறது. குறிப்பாக பச்தூன் மற்றும் கசாரா குழுக்களுக்கிடையே பிரச்சனைகள் இருப்பதைக் குறிப்பிடுகிறது. இந்த அகதிகள் முகாம் இரானிய திரைப்பட இயக்குனர் மஹ்சன் மக்மல்பஃப் 2001 ஆம் ஆண்டில் இயக்கிய கந்தகார் திரைப்படத்தில் இடம் பெற்றுள்ளது.

மேற்கோள்கள்
-----------

1. ↑  World Refugee Survey 1998. U.S. Committee for Refugees, 1998
2. ↑  Z magazine, Volume 14. Institute for Social and Cultural Communications, 2001
3. ↑  Mario Falsetto, Liza Béar. *The Making of Alternative Cinema: Beyond the frame : dialogues with world filmmakers*. Praeger, 2008. ISBN 0-275-99941-6, ISBN 978-0-275-99941-4. Pg 227
**பிரெடெரிக் உலூயிசு சுட்டோல்பெர்கு** *(Frederikke Louise Stolberg)* (1746–1824) ஒரு டென்மார்க் விருந்தோம்புநரும் நாடகசிரியரும் கடித எழுத்து வல்லுனரும் கோள் அறிவியலாளரும் ஆவார்.இவருக்கு டென்மார்க், செருமனி சார்ந்த அதிகார வட்டத்தில் சிறந்த அரசியல் செல்வாக்கு இருந்தது. இவர் 1784 கலகத்தில் பங்கேற்றார்.

இவர் மன்னர் கிறித்தியான் தித்லேவ் இரெவென்ட்லோவின் (1710–75) மகள் ஆவார். இவரது தாயார் யோகான்னி பிரெடெரிக் வான் போத்மர் (1718–54) ஆவார்; இவர் 1761இல் கிறித்தியான் பிரெடெரிக் வான் கிராமை (1737–1768) மணந்தார். பின் 1777 இல் மன்னர் கிறித்தியான் சுட்டோல்பெர்கை (1748–1821) மணந்தார்). இவரது இரண்டாவது திருமணம் காதல்மணம் ஆகும்மிணையர் இருவரும் ஒருவர் மேலொருவர் கொண்ட காதலால் மணம் செய்துகொண்டு மகிழ்வோடு ஏழ்மையில் குழந்தையின்றி வாழ்ந்தனர். இவர்கள் 1797 வரை ஆயிசுட்டெனில் உள்ள திரெம்சுபூத்தேவில் வாழ்ந்தனர். இங்கு இவரது கணவர் கள ஆட்சியாளராக இருந்தார். இங்கு இவர் செருமனி டென்மார்க் பண்பாட்டு உலகம் எனும் விருந்தோம்பு மாளிகையில் இலக்கிய ஆர்வலர்களைக் குழுமவைத்து விருந்தோம்பினார். இவர் செருமனியிலும் டென்மார்க்கிலும் இருந்த இலக்கிய, அரசியல் உலக முன்னிலை ஆளுமைகளுடன் கடிதத் தொடர்பு வைத்திருந்தார். இவர்களில் கோத்தேவும் ஒருவராவார். இவர் *எமில்* (1782) எனும் நாடகத்தையும் எழுதியுள்ளார்.

இவர் தன் உடன்பிறப்புகளும் அரசியல்வாதிகளும் ஆகிய கிறித்தியான் தித்லேவ் இரெவென்ட்லோவுக்கும் யோகான் உலூத்விக் இரெவென்ட்லோவுக்கும் அறிவுரை வழங்கி 1784 கலகத்தை ஆயத்தப்படுத்துவதில் பெரும்பங்கேற்றுள்ளார். இந்தக் கலகம் டென்மார்க் ஆட்சியை வீழ்த்தி பென்சுதோர்ப்-இரெவென்ட்லோ-சிம்மைமன் கட்சியை அதிகாரத்தைக் கைப்பற்ற வைத்தது.

மேற்கோள்கள்
-----------

* Dansk Kvindebiografisk Leksikon(Danish)
**உலாமடல்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். *மடல்* எனும் சொல் பழந்தமிழ் அகப்பொருள் இலக்கியங்களில் காணப்படும் மடலூர்தலைக் குறிக்கிறது. தான் விரும்பும் ஒருத்தியை அடைய முடியாத ஒருவன் அப்பெண்னை அடைவதற்காக ஊராரின் ஆதரவை வேண்டிப் பனை மடலால் குதிரை வடிவம் செய்து அதன் மீது ஏறி ஊரில் உலா வருவதே மடலூர்தல் எனப்படுகிறது. பெண்ணொருத்தியைக் கனவில் கண்டு கனவிலேயே அவளுடன் கூடிய ஒருவன், கனவு முடிந்த நிலையில் அவளை அடைவதற்கு மடலூர்வேன் எனக் கூறுவதாகப் பாடுவது உலாமடல் ஆகும்.  இது கலிவெண்பாவில் அமையும்.

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல், பாடல் 857

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* பாட்டியல்
**ஆறுபடை வீடு மருத்துவக்கல்லூரி** (Arupadaiveedu Medical College) என்பது விநாயகா மிஷன் பல்கலைக்கழகத்தின் ஒரு உறுப்பினர் கல்லூரி ஆகும்.இது பாண்டிச்சேரியில் உள்ள கிருமம்பாக்கத்தில் உள்ளது

பொதுத்தகவல்கள்
--------------

ஆறுபடை மருத்துவக்கல்லூரி  அந்தப் பிராந்தியத்திலேயே மூன்றாவது மிக முக்கியமான கல்லூரி ஆகும்.

படிப்புகள்
----------

இந்தக் கல்லூரியில் பல்வேறு விதமான படிப்புகள் உள்ளன. அவ்ற்றுள் எம்.பி.பி.எஸ்.பி.எஸ்.சி (Nursing), பி.எ.எஸ்.எல்.பி (Bachelor of Audiology and Speech-Language Pathology). முதுகலைபடிப்பான எம்.டி.எம்.எஸ் போன்ற     படிப்புகளும் உள்ளன. இந்திய  மருத்துவக்கல்லூரி குழுமத்தின் பாடத்திட்டத்தை பின்பற்றுகின்றனர். ஆறுபடை வீடு மருத்துவக்கல்லூரி என்பது விநாயகா மிஷன் பல்கலைக்கழகத்தின் ஒரு உறுப்பினர் கல்லூரி ஆகும்.ஆங்கிலவழிக்கற்றல் நடைபெறுகிறது.சி.எம்.இ,மற்றும் சி.என்.இ வழக்கமாக நடைபெற்று வருகின்றது.  இதன் மூலம் மருத்துவ வல்லுநர்கள் தங்களுடைய திறமைகளை வளர்த்துக்கொள்ளவும்,புதுப்பித்துக்கொள்ளவும் இவை துனை புரிகிறன.

இவை தவிர நூலகம்,ஆய்வகம்,மற்றும் விடுதிகள்,உணவகம்,விளையாட்டு மைதானம்,பொழுதுபோக்கு அமசங்களும் உள்ளன.

சான்றுகள்
---------

1. ↑  About Aarupadai Veedu Medical College பரணிடப்பட்டது செப்டம்பர் 6, 2008 at the வந்தவழி இயந்திரம்Wayback Machineபரணிடப்பட்டது செப்டம்பர் 6, 2008 at the வந்தவழி இயந்திரம்
2. ↑  "The Hindu - BASLP course in AVMC Jan.15 2007". 2012-11-07 அன்று மூலம் பரணிடப்பட்டது. 2017-05-14 அன்று பார்க்கப்பட்டது. Unknown parameter `|=` ignored (உதவி)
3. ↑  "The Hindu - CNE programme-AVMC". 2008-07-14 அன்று மூலம் பரணிடப்பட்டது. 2017-05-14 அன்று பார்க்கப்பட்டது. Unknown parameter `|=` ignored (உதவி)

வெளிஇணைப்புகள்
--------------

* Vinayaka Missions University - official site
* Medical Council of India - official site பரணிடப்பட்டது 2009-11-03 at the வந்தவழி இயந்திரம்
* Pondicherry University - official site பரணிடப்பட்டது 2022-11-19 at the வந்தவழி இயந்திரம்
* AVMC - more information
**உலூயிசு பிராக்டர்** *(Louise Prockter)* ஓர் பிரித்தானிய-அமெரிக்கக் கோள் அறிவியலளர் ஆவார். இவர் ஜான் ஆப்கின்சு பல்கலைக்கழக பயன்முறை இயற்பியல் ஆய்வகத்தின் கோள் தேட்டக் குழுவின் முன்னாள் மேற்பார்வையாளர் ஆவார். இவரை 2016 இல் பல்கலைகழகங்களின் விண்வெளி ஆராய்ச்சிக் கழகம் டெக்சாசில் அமைந்த அவுசுட்டனில் உள்ள நிலா, கோள் நிறுவனத்தின் இயக்குநராக அறிவித்தது. இப்பணியில் இவர் 2016 செப்டம்பர் 6 முதல் சேர்ந்தார். இவர் தான் நிலா, கோள் நிறுவனத்தின் முதல் பெண் இயக்குநர் ஆவார். இவர் 2002 முதல் 2016 வரை நிலா, கோள் நிறுவனத்தின் இயக்குநராக இருந்த சுட்டீவன் ஜே. மாக்வெல்லுக்குப் பிறகு இப்பதவியை ஏற்றார்.

கல்வி
-----

இவர் தன் இளவல் பட்டத்தை இங்கிலாந்தில் உள்ள இலங்காசுட்டர் பல்கலைக்கழகத்தில் பெற்றார். இவர் தன் முதுவர் பட்டத்தை பிரவுன் பல்கலைக்கழகத்தில் பெற்றார். இவர் பிரவுன் பல்கலைக்கழகத்தில் 1999 இல் தன் முனைவர் பட்டத்தை கோள் நிலவியலில் பெற்றார்.

வாழ்க்கைப்பணி
-------------

பிராக்டர் நாசாவின் இலக்குத் திட்டங்களில் நேர்டியாகவும் மறைமுகமாகவும் பணிசெய்துள்ளார். இவர் கலீலியோ விண்கலப் பட்ம்பிடிப்புக் குழுவிலும் ஐரோப்பா இலக்குத் திட்டத்திலும், புவியண்மைக் குறுங்கோள் சுற்றிவரல் இலக்குத் திட்டத்திலும், அறிவர் மேற்பரப்பு, விண்வெளிச் சூழல், புவி வேதியியல், தொலைவறிதல் (மெசெஞ்சர்-MESSENGER) இலக்குத் திட்டத்திலும் அறிவன் கோள் பயண இலக்குத் திட்டத்திலும் கலந்துகொண்டுள்ளார். மெசெஞ்சர் இலக்குத் திட்டத்தில், இவர் இணைத் திட்ட அறிவியலாளராகவும் இணை ஆய்வாளராகவும் அறிவன் கோள் இருபுறப் படப்பிடிப்பு அமைப்பின் கருவி அறிவியலாளராகவும் பணிசெய்துள்ளார்.

மேற்கோள்கள்
-----------

1. ↑  "NASA Solar System Exploration Profile: Louise Prockter". *nasa.gov*. 2015-09-12 அன்று மூலம் பரணிடப்பட்டது. 2018-09-21 அன்று பார்க்கப்பட்டது. Unknown parameter `|=` ignored (உதவி)
2. ↑  "USRA Names Louise M. Prockter Director of the Lunar and Planetary Institute". *www.lpi.usra.edu*.
3. ↑  "Louise Prockter: Be Tenacious". *wordpress.com*. 2 September 2010.
ஆறுமுகசாமி சித்தர் கோயில்**ஆறுமுகசாமி சித்தர்** என்பவர் தென்காசி வட்டத்தில் வாழ்ந்த ஒரு சித்தராவார். இவருடைய கோயில் ஒன்று தென்காசியில் இருந்து செங்கோட்டை செல்லும் சாலையில் அமைந்திருக்கிறது.

கதை
---

தென்காசி செங்கோட்டை பகுதிகளில் இவரை பற்றிய செவிவழிக்கதை தற்போதும் கூறப்பட்டு வருகிறது. அது,

இவர் ஆங்கிலேயர் காலத்தில் செங்கோட்டை பகுதியில் கணக்கராக பணியாற்றிக்கொண்டிருந்தார். அவ்வேலைக்காக தன் ஊரான தென்காசியில் இருந்து செங்கோட்டைக்கு தினமும் மாட்டுவண்டியில் சென்றுகொண்டிருந்தார். அந்த மாட்டுவண்டியை ஓட்டிய சிவச்சாமி என்பவருக்கு ஒரு வித்தியாசமான பழக்கம் இருந்தது. தினமும் மாட்டுவண்டி ஓட்டிக்கொண்டிருக்கும் போது இடையில் வண்டியை நிறுத்திவிடுவார். ஆறுமுக சாமியிடம் *நான் உடனே வந்துவிடுகிறேன்* என்று கூறிவிட்டு சிறிது நேரம் கழித்து மீண்டும் வண்டிக்கு வருவார். ஒரு நாள் ஆறுமுக சாமிக்கு இவர் செய்கை விசித்திரமாகப்பட இவரை பின்தொடர்ந்து சென்றிருக்கிறார். அப்போது சிவச்சாமி பத்மாசன நிலையில் ஆற்று நீரில் மிதந்து கொண்டிருந்தார். இச்செய்கையால் கவரப்பட்ட ஆறுமுகசாமி சிவச்சாமியை தன் குருவாக ஏற்று சித்திகள் பல பெற்று சிவஞான உபதேசியாக மாறி அதன் பிறகு சித்தராக மாறிவிட்டார் என கூறப்படுகிறது. இவரின் சமாதி மேலேயே இவருக்கு கோயிலும் கட்டப்பட்டிருக்கிறது.
டாக்டர் இராவெல் சிங் 6 ஆவது உலக பஞ்சாபி மாநாட்டில் பிரதிநிதிகளிடம் உரையாற்றுகிறார்
**ஆறாவது உலக பஞ்சாபி மாநாடு** (*6th World Punjabi Conference*) பஞ்சாபின் கல்வி, மொழி, இலக்கியம், விவசாயம், பாதுகாப்பு மற்றும் அரசியல் தொடர்பாக குழு விவாத அடிப்படையில் இரண்டு நாட்கள் நடைபெற்ற ஒரு மாநாடு ஆகும். 2018 ஆம் ஆண்டு மார்ச்சு மாதம் 10,11 ஆகிய தேதிகளில் சண்டிகர் நகரில் நடைபெற்றது. பஞ்சாபி மொழி மற்றும் சமூகத்தின் வளர்ச்சிக்கு முக்கியத்துவம் அளிக்கும் வகையில் பஞ்சாப் சட்டசபையின் அவைத் தலைவர் ராணா கன்வர் பால் சிங்கும் கலாச்சார விவகாரங்கள் மற்றும் சுற்றுலா அமைச்சர் நவ்சோதி சிங் சித்துவும் பங்கேற்றனர். பாட்டியாலாவிலுள்ள பஞ்சாபி பல்கலைக்கழகத் துணைவேந்தர் பி.எசு.குமான், நாம்தாரி சத்குரு உதய் சிங் மற்றும் உலக பஞ்சாபி மையத்தின் முன்னாள் இயக்குனர் தீபக் மன்மோகன் சிங் ஆகியோர் இம்மாநாட்டில் உரையாற்றினர். அனிதா சிங், இயங் பகதூர் கோயல், சுகி பாத் மற்றும் இக்பால் மகால் ஆகியோர் பஞ்சாபி மொழி மற்றும் கலாச்சாரத்திற்கு அவர்கள் செய்த பங்களிப்பிற்காக கௌரவிக்கப்பட்டனர். மாநாடு ஞாயிற்றுக்கிழமை, பஞ்சாப் கலா பவனுக்கு மாறியது.

பஞ்சாபி பண்பாட்டு பாராளுமன்றத்தை உருவாக்குதல், பஞ்சாபி மொழி கடினமான காலங்களில் செல்ல நேரிட்டாலும் மொழியைக் காப்பாற்றுவது தொடர்பான கருத்துகள் மாநாட்டில் விவாதிக்கப்பட்டன. பஞ்சாபில் உள்ள விளம்பரப் பலகைகளில் பஞ்சாபி மொழி இருக்க வேண்டும் என்பதை ஒப்புக்கொள்கிறேன் என்றும் இந்த விவகாரத்தை குறித்து முதல்வர் கேப்டன் அமரீந்தர் சிங்கிடம் எடுத்துரைப்பதாகவும் விழாவை தொடங்கி வைத்த அவைத்தலைவர் கூறினார். முக்கிய பஞ்சாபி எழுத்தாளர்களின் பிறந்தநாள் கொண்டாடப்படும் கலாச்சாரம் உருவாக வேண்டும் என்றும் அவர் வாழ்த்தினார்.

மேற்கோள்கள்
-----------

1. ↑  "Panelists discuss problems faced by Punjabi diaspora - Times of India". *The Times of India*. .
2. ↑  "Punjabi will live on, just root out inferiority complex, says Vidhan Sabha Speaker" (in en). *Hindustan Times*. 2018-03-10. .
**பஞ்சாபி தந்தூர்** (*tandoor*, Gurmukhī:ਤੰਦੂਰ; Shahmukhi:تندور) என்பது பஞ்சாபிய உணவு தயாரிப்பதற்குப் பயன்படுத்தப்படும் ஒரு பாரம்பரியக் களிமண் அடுப்பாகும். களிமண் அல்லது செங்கல் கொண்டு செய்யப்பட்டு, அதன் ஒருபுறமமைந்த திறப்பின் வழியே எரியூட்டப்படும் பஞ்சாபி பத்தியிலிருந்து தந்தூர்கள் வேறுபட்டவை. பஞ்சாபி பத்திகளின் மேற்புறம் உலோக மூடிகொண்டு மறைக்கப்பட்டு, புகை வெளியேற உருளைவடிவ புகைபோக்கிகளைக் கொண்டிருக்கும்.

ரொட்டி, நான் தயாரிப்பதற்காகப் பஞ்சாப் பகுதியிலுள்ள வீட்டு முற்றங்களில் வழக்கமாக தந்தூர்கள் அமைக்கப்பட்டிருக்கும். பஞ்சாபின் கிராமப்புறங்களில் சமுதாயத் தந்தூர்கள் உள்ளன. தந்தூரி கோழி தயாரிக்கவும் தந்தூர்கள் பயன்படுத்தப்படுகின்றன.

வடிவமைப்பு
----------

பஞ்சாபி தந்தூர் களிமண்ணால் மணிவடிவில் பூமிக்கடியில் அமைக்கப்பட்ட அடுப்பாகும். இந்த அடுப்புகளில் எரிப்பதற்கு விறகு அல்லது கரி பயன்படுத்தப்படுகிறது. அதன்மூலம் 480 பாகைகள் வரை வெப்பம் பெறப்படுகிறது. பஞ்சாபி தந்தூர்கள் தரைக்கு மேலும் அமைக்கப்படுகின்றன. பஞ்சாபி தந்தூரை ஒத்த தொல்பொருட்கள் சிந்து சமவெளிப்பகுதியில் கண்டெடுக்கப்பட்டிருந்தாலும் பிரிவினைக்கு முந்தைய பஞ்சாபின் சமையலோடுதான் பஞ்சாபி தந்தூரின் பயன்பாடு இணைக்கப்பட்டுள்ளது

பயன்கள்
-------

கறியுணவு வகைகளும் ரொட்டியும் தயாரிப்பதற்குப் பஞ்சாபியர்கள் தந்தூர் அடுப்பைப் பயன்படுத்துகின்றனர். பஞ்சாபி நாட்டுப்புறப் பாடல்களில் தந்தூரி அடுப்பு இடம்பெற்றுள்ளது. 1947 இல் நடந்த பிரிவினைக்குப் பின் இந்தியாவின் பிறபகுதிகளிலும் தந்தூரின் பயன்பாடு பரவியது. மேற்கு பஞ்சாபிலிருந்து தில்லி போன்ற பகுதிகளுக்கு குடிபெயர்ந்த மக்கள் தங்களுடன் தந்தூர்களையும் எடுத்து வந்தனர்.

மேற்கோள்கள்
-----------

1. 1 2 3 4  Alop ho riha Punjabi virsa byHarkesh Singh Kehal Pub Lokgeet Parkashan ISBN 81-7142-869-X
2. ↑  Pind Diyan Gallian PTC Channel - Bilga (Jalandhar) which are also known as tadoors in Punjabi
3. ↑  "காப்பகப்படுத்தப்பட்ட நகல்". 2016-09-14 அன்று மூலம் பரணிடப்பட்டது. 2016-07-20 அன்று பார்க்கப்பட்டது.
4. ↑  Vahrehvah
5. ↑  Punjabi tandoor in Amritsar
6. ↑  Pop's Mops and Sops - Barbecue and Sauces from Around the World By "B" "B" Quester
7. ↑   The Rough Guide to Rajasthan, Delhi and Agra By Daniel Jacobs, Gavin Thomas
8. ↑  "What is Mughalai Cuisine?". 2013-10-10 அன்று மூலம் பரணிடப்பட்டது. 2016-07-20 அன்று பார்க்கப்பட்டது.
9. ↑  New York Times STEVEN RAICHLEN 10 05 2011
முக்திநாத் பகுதியில் பாயும்கண்டகி ஆற்றாங்கரையில் காணப்படும் சாளக்கிராமக் கற்கள்
**சாளக்கிராமம்** என்பது கண்ணனின் நிறம் கொண்ட கல் ஆகும். இது இந்துக்களால் திருமாலின் அருவத் தோற்றமாகக் கண்ணனை வழிபடப்படும் சிறப்புக் கல் இதுவாகும். இந்து சமயம் பெரும்பாலும் உருவ வழிபாட்டைக் கொண்டிருந்தாலும் சிவனை சைவர்கள் லிங்க வடிவில் வழிபடுவதுபோல வைணவர்கள் திருமாலை சாளக்கிராமக் கற்களில் வழிபடுகின்றனர்.இந்தப் புனிதக் கற்கள் நேபாளத்தின் முக்திநாத் பகுதியில் கண்டகி ஆற்றங்கரைகளில் காணப்படுகின்றன. இக்கற்களில் இயற்கையாகவே திருமாலின் சங்கு, சக்கரம், கதை, தாமரை போன்ற உருவங்கள் காணப்படுகின்றன. இவை நெடுங்காலமாக கோவில்கள், மடங்கள், வீடுகளில் வைக்கப்பட்டு வழிபடப்படுகிறது.

சாளக்கிராம வகைகள்
-----------------

பலவித வடிவங்களில் உள்ள சாளக்கிராமங்கள் அவற்றில் பதிந்துள்ள உருவம், அமைப்பு இவற்றிற்கேற்ப திருமாலின் பல அவதாரங்களாக பெயரிடப்படுகின்றன. எடுத்துக்காட்டாக சங்கு, சக்கரம், கதை, தாமரை ஆகியவை ஓர் குறிப்பிட்ட அமைப்பில் உள்ள கற்கள் **கேசவம்** என அழைக்கப்படுகின்றன.இவ்வாறாக கேசவம், மாதவம், நாராயணம், கோவிந்தம், விஷ்ணு, மதுசூதனம், திரிவிக்கிரமம், வாமனம், சிறீதரம், இரிசிகேசம், பத்மநாபம், தமோதரம், சங்கர்சனம், பிரத்யும்னம், நரசிம்மம், சனார்த்தனம், அரி, கிருஷ்ணம்,.சந்தான கோபாலன், லட்சுமி நாராயணன், வராகமூர்த்தி, மத்ஸ்யமூர்த்தி, கூர்மம், சுதர்சனம், ஹிரண்ய கர்ப்பம் என்று 68 வகை சாளக்கிராமங்கள் உள்ளதாக பண்டைய நூல்கள் தெரிவிக்கின்றன.

நீதிமன்ற சாட்சி
---------------

பண்டைய காலத்தில், மன்னர்களின் சபைகள், ஊர் சபைகள் ஆகியவற்றில் வழக்குகளில் சாட்சி சொல்லும் போது சாளக்கிராமத்தைக் கையில் கொடுத்து ’சாளக்கிராம சாட்சியாக’ சாட்சி சொல்லும் வழக்கம் இருந்தது.

புராணக் குறிப்புகள்
-------------------

* கருட புராணம்

மரண காலத்தில் சுயநினைவுடன் சாளக்கிராமத்தை மனதால் வணங்குபவன் பாவங்களில் இருந்து விடுபடுகிறான் என்றும், இறக்கும் போது சாளக்கிராம தீர்த்தத்தின் ஒரு துளி தீர்த்தத்தை அருந்தி உடலை விடுவோர் வைவஸ்வதம் என்ற தர்மராஜரின் நகரில் யமதர்மராஜனால் மரியாதை செய்யப்பட்டு புண்ணிய உலகிற்கு அனுப்பி வைக்கப்படுவதாகவும் கூறப்பட்டுள்ளது.
* விஷ்ணு புராணம்

கண்டகி என்னும் புண்ணிய ஆற்றில் நீராடி முக்தி நாதனை பக்தியுடன் வழிபடுபவன், பூவுலகில் சுகமாக வாழ்ந்து பின்னர் வைகுண்டத்தில் தன்னுடன் இருப்பதாக விஷ்ணு கூறுவதாகக் கூறப்பட்டுள்ளது.
* பத்ம புராணம்

சாளக்கிராமம் உள்ள வீடு வைகுண்டத்திற்கு சமம் என்று பத்மபுராணம் கூறுகிறது.

ஸ்ரீ சாளக்கிராம தத்துவ முக்தாவளி
--------------------------------

சாளக்கிராம திருமஞ்சன தீர்த்தம் கங்கா தீர்த்தத்தைவிட உயர்ந்தது என்று ஸ்ரீ சாளக்கிராம தத்துவ முக்தாவளி எனும் நூல் கூறுகின்றது,

ஸ்ரீதேவி பாகவதமும் ஸ்ரீநரசிம்ம புராணமும்
----------------------------------------

ஸ்ரீதேவி பாகவதமும் ஸ்ரீநரசிம்ம புராணமும் சாளக்கிராம வழிபாட்டினை புகழ்கின்றன.

துவாரகா சிலா
------------

முதன்மைக் கட்டுரை: துவாரகா சிலா
சாளக்கிராமத்தை துவாரகா சிலாவுடன் சேர்த்து வணங்குவது சிறப்பானது என்று கூறுவர்.

மேலும் பார்க்க
--------------

* திருச்சாளக்கிராமம்

மேற்கோள்கள்
-----------

1. ↑  Debroy, Bibek; Dipavali Debroy. *The Garuda Purana*. பக். 42. பன்னாட்டுத் தரப்புத்தக எண்:0-9793051-1-X.. பார்த்த நாள்: 2009-12-21.
2. 1 2 3 4 5 6 7 8  குமுதம் ஜோதிடம்; 31.07.2009;புண்ணிய பூமியில் புனிதப் பயணம்; சாளக்கிராம மகிமை கட்டுரை

வெளியிணைப்புகள்
---------------

* 
*
**பஞ்சாபி பல்கலைக்கழகம்** (*Punjabi University*) என்பது, வடமேற்கு இந்தியாவின் பஞ்சாப் மாநிலத்தில் பட்டியாலா நகரில் அமைந்துள்ள ஒரு பல்கலைக்கழகமாகும். எபிரேயப் பல்கலைக்கழகத்திற்கு அடுத்து உலகில் ஒரு மொழியின் பெயரால் வழங்கப்படும் இரண்டாவது பல்கலைக்கழகம் என அறியப்படுகிறது. பஞ்சாபி மொழியையும் பண்பாட்டையும் வளர்ப்பதையும் செறிவூட்டுவதையும் முதன்மை நோக்கமாகக் கொண்டு பயிற்றுவித்தலுக்கும் ஆய்வுக்குமான பல்கலைக்கழகமாகத் தோற்றுவிக்கப்பட்டது.

1961-ஆம் ஆண்டு பஞ்சாப் சட்டம் எண் 35-இன் படி, இணைவுப் பல்கலைக்கழகமாக அல்லாமல் உறைவிட மற்றும் பயிற்றுவிப்புப் பல்கலைக்கழகமாக 1962 ஏப்ரல் 30-ஆம் நாள் நிறுவப்பட்டது. தொடங்கப்பட்ட காலத்தில் பரந்தாரி மாளிகைக் கட்டடத்தில் தற்காலிகமாகச் செயல்பட்டுவந்த இப்பல்கலைக்கழகம், 1965-ஆம் ஆண்டு 316 ஏக்கர் பரப்பளவு கொண்ட வளாகத்துக்கு இடம்பெயர்ந்தது. 1969-ஆம் ஆண்டு பட்டியாலா, சங்ரூர், பட்டிண்டா மாவட்டங்களைச் சேர்ந்த நாற்பத்து மூன்று (43) கல்லூரிகள் இணைக்கப்பட்டு இப்பல்கலைக்கழகம் இணைப்புப் பல்கலைக்கழகமாக வளர்ச்சியடைந்தது. 2023-ஆம் ஆண்டின்படி பட்டியாலா மாவட்டம், பர்னாலா மாவட்டம், பதேகாட் சாகிப் மாவட்டம், சங்கரூர் மாவட்டம், பட்டிண்டா மாவட்டம், மாலேர்கோட்லா மாவட்டம், மான்சா மாவட்டம், மொகாலி மாவட்டம், ரூப்நகர் மாவட்டம், பரித்கோட் மாவட்டம் என பஞ்சாபின் ஒன்பது மாவட்டங்களிலுள்ள 268 கல்லூரிகள் இப்பல்கலைக்கழகத்துடன் இணைக்கப்பட்டுள்ளன.

மானுடவியல், கலைகள், அறிவியல், பொறியியல், மொழி, தொழில்நுட்பம் உள்ளிட்ட பிரிவுகளில் எழுபது (70) துறைகளில் கற்பித்தல் ஆய்வுகள் மேற்கொள்ளுதல் எனப் பன்முகம் கொண்ட பெரும் பாடசாலையாக இருக்கிறது.

சான்றுகள்
---------

1. ↑  "Punjabi University, Patiala (India) University Introduction". www.dccpbi.com. 2006. 2016-08-13 அன்று மூலம் பரணிடப்பட்டது. 2016-07-16 அன்று பார்க்கப்பட்டது. Cite uses deprecated parameter `|dead-url=` (உதவி); Invalid `|dead-url=dead` (உதவி)
2. ↑  "List of Govt. and Private Colleges affiliated to Punjabi University, Patiala ( Academic Session 2017–18 )" (PDF). Punjabi University. 28 பிப்ரவரி 2023 அன்று பார்க்கப்பட்டது.
3. ↑  "Punjabi University Patiala departments". *punjabiuniversity.ac.in*. 28 October 2019 அன்று பார்க்கப்பட்டது.
**சால்வடோர் கியேர்மோ அயேந்தே** (*Salvador Guillermo Allende Gossens*, 26 சூன் 1908 – 11 செப்டம்பர் 1973) என்பவர் சிலி நாட்டு மார்க்சிய அரசியல்வாதியும், மருத்துவரும் ஆவார். இலத்தீன் அமெரிக்க நாடொன்றில் மக்களால் தெரிவு செய்யப்பட்ட முதலாவது மார்க்சிய அரசுத்தலைவர் என இவர் அறியப்படுகிறார்.

ஏறத்தாழ நாற்பது ஆண்டுகள் சிலி நாட்டின் அரசியலில் ஈடுபட்டிருந்த அலண்டே, சமத்துவக் கட்சியின் உறுப்பினராகவும், மேலவை உறுப்பினராகவும், அமைச்சரவை உறுப்பினராகவும் இருந்தவர். 1952, 1958, 1964 அரசுத்தலைவர் தேர்தல்களில் இவர் போட்டியிட்டுத் தோல்வியடைந்தார். 1970 ஆம் ஆண்டில் நடைபெற்ற தேர்தலில் வெற்றி பெற்று அரசுத்தலைவரானார்.

இவருடைய ஆட்சிக் காலத்தில், தொழிற்துறைகளை தேசியமயமாக்கும் கொள்கையைக் கடைப்பிடித்தார். இதனால், நாட்டில் அரசியல் குழப்ப நிலை தோன்றியது. தேர்தலில் இவருக்கு ஆதரவாக இருந்த கிறித்தவ சனநாயகவாதிகள் உட்படப் பல நடுத்தர-இடதுசாரிக் கட்சிகள் இவரது ஆட்சியை அரசியலமைப்புக்கு முரணானதெனக் கூறி, ஆட்சிக் கலைப்புக்கு ஆதரவாகக் குரல் கொடுத்தனர். 1973 செப்டம்பர் 11 இல் இராணுவம் நடத்திய ஆட்சிக் கவிழ்ப்பில் அலண்டேயின் பதவி பறிக்கப்பட்டது. அரசுத்தலைவர் மாளிகையை இராணுவம் சுற்றி வளைத்த போதிலும், தான் பதவியைத் துறக்கப் போவதில்லை என அலண்டே சூளுரைத்தார். அதே நாளில் அவர் மர்மமான முறையில் இறந்தார்.

அலண்டே பதவியில் இருந்து அகற்றப்பட்டதை அடுத்து, இராணுவத் தலைவர் ஆகுஸ்தோ பினொச்சே ஆட்சியைக் கைப்பற்றி நாட்டை 1973 முதல் 1990 வரையில் இராணுவ ஆட்சியில் வைத்திருந்தார். சிலியின் 41 ஆண்டுகள் சனநாயக ஆட்சி இதனால் முடிவுக்கு வந்தது. அலண்டே தன்னைத் தானே துப்பாக்கியால் சுட்டு தற்கொலை செய்து கொண்டதாக இராணுவம் அறிவித்தது. சிலியின் காங்கிரசைக் கலைத்த பினோச்சே, அலன்டேயின் ஆதரவாளர்களைக் கைது செய்து ஆயிரக்கணக்கானோரைப் படுகொலை செய்தார். அலண்டேயின் ஆட்சியில் வெளியுறவுத் துறை அமைச்சராக இருந்த ஒர்லாண்டோ லாடெலியர், பிரதி அரசுத்தலைவர் கார்லோசு பிராட்சு ஆகியோர் படுகொலை செய்யப்பட்டனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-08-03 அன்று மூலம் பரணிடப்பட்டது. 2014-05-11 அன்று பார்க்கப்பட்டது.
2. ↑  "Profile of Salvador Allende". BBC. 8 September 2003. .
3. ↑  Pipes, Richard (2003). *Communism: A History*. The Modern Library. பக். 138. பன்னாட்டுத் தரப்புத்தக எண்:0-8129-6864-6.
4. ↑  "Chile: The Bloody End of a Marxist Dream... Allende's downfall had implications that reached far beyond the borders of Chile. His had been the first democratically elected Marxist government in Latin America...". *Time Magazine*.. பார்த்த நாள்: 2014-05-11.
5. ↑   Salvador Allende's Last Speech
6. ↑  Lynton, Stephen J.; Meyer, Lawrence (செப்டம்பர் 22, 1976), "Ex-Chilean Ambassador Killed by Bomb Blast", *வாசிங்டன் போஸ்ட்*
**சிவ பஞ்சாசனம்** என்பது யாகக் காலங்களில் யாக சாலையில் சிவபெருமானை அமர வைக்க வைக்க உருவாக்கப்படுகின்ற ஆசனமாகும். இதனை பஞ்சாசனம், ஸ்திராசனம் என்றும் அழைக்கின்றனர்.

பெயர்க்காரணம்
-------------

பஞ்சாசனம் என்பதனை பஞ்ச ஆசனம் என பிரிக்கலாம். பஞ்ச என்பது ஐந்து என்ற எண்ண குறிப்பதாகும். ஐந்து வகையான ஆசனங்கள் சேர்ந்து சிவ பஞ்சாசனம் உருவாக்கப்படுவதால் பஞ்சாசனம் என்று பெயர். 

கூர்மாசனத்தின் மேல் அனந்தாசனம், சிம்மாசனம், யோகாசனம், பத்மாசனம், விமலாசனம் என ஐந்து ஆசனங்களையும் கொண்டது பஞ்சாசனம்.

ஆசன அமைப்பு
-----------

### கூர்மாசனம்

பஞ்சானத்தின் முதல் ஆசனமாக இருப்பது ஆதார சக்தியாகும். ஆதார சக்தியாக ஆமை வடிவம் அமைக்கப்படுகிறது. ஆதார‌சக்தி ஆமை வாகனத்தில் அமர்ந்து, நான்கு கரங்களில் பாசம், அங்குசம், அபய, வரத முத்திரைகளை கொண்டுள்ளார். ஆதார சக்தி வெள்ளை நிறம் கொண்டவாகவும், ஜடாமகுடத்தோடும் உள்ளார்.

### அனந்தாசனம்

ஆமையின் மேல் இரண்டாவதாக அமைவது அனந்தாசனமாகும். தொடக்கத்தில் அனந்தன் என்னும் வெண்மையான பாம்பு மூன்று சுற்று மேகலையுடன் அமைக்கப்பட்டது. அதனால் ஆசனத்தினை அனந்தாசனம் என அழைத்தனர். தற்போது அனந்தன், வாசுகி, தக்சகன், கார்கோடகன், சங்கபாலன், குளிகன், பதுமன், மகாபதுமன் ஆகிய எட்டு நாகங்களை எட்டு திசைகளிலும் அமைக்கின்றனர். அனந்தன் கிழக்கு திசையில் அமைக்கப்பட்டுள்ளார். 

### சிம்மாசனம்

அனந்தாசனத்தின் மேல் சிம்மாசனம் அமைகிறது. சிம்மாசனத்தில் எட்டு சிங்கங்கள் எட்டு திசைகளிலும் அமைக்கப்பட்டுள்ளன. இந்த சிங்கங்கள் தர்மம், ஞானம், வைராக்கியம், ஐஸ்வரியம், அதர்மம், அஞ்ஞானம், அவைராக்கியம், அனைஸ்வரியம் ஆகியவற்றை குறிப்பதாகும்.

இவற்றையும் காண்க
----------------

* கூர்ம அவதாரம்
* பஞ்ச கிருத்தியத் தாண்டவம்

ஆதாரங்கள்
---------

1. ↑

வெளி இணைப்புகள்
---------------

* சைவபூஷணம் -வடமொழி மூலமும் தமிழ் வியாக்கியானமும் நூல்
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

விஜயநகரப் பேரரசு தொடர்பில் **சாளுவ மரபு** சாளுவர்களால் உருவாக்கப்பட்டது. வரலாற்று மரபுகளின்படி சாளுவர் வடக்குக் கர்நாடகத்தில் உள்ள கல்யாணி என்னும் பகுதியைச் சேர்ந்தவர்கள் ஆவர். கோரந்தலைக் கல்வெட்டு இவர்கள் மூலத்தை, மேலைச் சாளுக்கியர் மற்றும் கலச்சூரிகள் காலத்துக் கல்யாணிப் பகுதி எனக் குறிப்பிடுகிறது. இவர்கள் பின்னர் தற்கால ஆந்திராவின் கிழக்குக் கரையோரப் பகுதிகளுக்குப் பரவினர். இப் பரவல் குடிப் பெயர்வினாலோ அல்லது 14 ஆம் நூற்றாண்டில் நிகழ்ந்த வியஜநகரப் படையெடுப்புக்களினாலோ ஏற்பட்டு இருக்கலாம். 

விஜயநகரக் காலத்துக் கல்வெட்டுச் சான்றுகளின் மூலம் முதன்முதலாக அறியப்படுகின்ற சாளுவன் மங்கள்தேவா என்பவனாவான். இவன் சாளுவ நரசிம்ம தேவராயனின் முப்பாட்டன் ஆவான். மதுரை சுல்தானகத்துக்கு எதிராகப் முதலாவது புக்கா ராயன் நடத்திய போர்களில், மங்கள்தேவா முக்கிய பங்கு வகித்ததான். இவன் வழிவந்தவர்களே சாளுவ மரபைத் தோற்றுவித்து, விஜயநகரப் பேரரசின் அரசமரபுகளில் ஒன்றாகவும் விளங்கினர். கி.பி. 1485 முதல் 1505 வரையான காலப்பகுதியில் இம் மரபைச் சேர்ந்த மூவர் விஜயநகரப் பேரரசை ஆண்டனர். இவர்கள் ஏறத்தாள முழுத் தென்னிந்தியாவையுமே அடிப்படுத்தி ஆண்டனர். இதன்பின்னர் துளுவ மரபினர் இவர்களிடமிருந்து ஆட்சி உரிமையைக் கைப்பற்றினர்.

மேற்கோள்கள்
-----------

1. ↑  Vijayanagara and Bamini Kingdom 2.37
2. ↑  Durga Prasad , p219
3. ↑  The Vijayanagar Empire: Saluva Dynasty

* WebPage by Dr. Jyothsna Kamat
* Durga Prasad, History of the Andhras Till 1565 A.D. P. G. Publishers, Guntur
* WebPage by Britannica
வாயேசர் 1 எடுத்த அமால்தியா படம். ஐடா பாகுலா ஒரு பிரகாசமான புள்ளியாக மேலே தெரிகிறது
**ஐடா பாகுலா** (*Ida Facula*) என்பது வியாழன் கோளின் மிகச்சிறிய நிலவுகளில் ஒன்றான அமால்தியாவில் காணப்படும் பிரகாசமான மலையாகும். 15 கிலோமீட்டர் நீளம் கொண்ட மலையாக ஐடா பாகுலா அறியப்படுகிறது. இதனை அடுத்துள்ள மலையான லைக்டாசு பாகுலா மலையைக் காட்டிலும் இது சிறியதாகும். 1979 ஆம் ஆண்டு வாயேசர் 1 ஐடா பாகுலாவை கண்டறிந்த்து. கிரேக்கத் தீவுகளில் பெரியதும் மிகுந்த மக்கள்தொகை கொண்டதுமான தீவான கிரீட் தீவில் வானம் மற்றும் இடியின் கடவுளாகக் கருதப்படும் சியுசு கடவுள் குழந்தையாக விளையாடிய புனித மலை ஐடாவின் நினைவாக அமால்தியாவில் காணப்பட்ட மலைக்கு ஐடா பாகுலா என்று பெயரிடப்பட்டது. முதலில் இம்மலையை எளிமையாக ஐடா என்றே அழைத்தார்கள்.

மேற்கோள்கள்
-----------

1. 1 2  
Thomas, P. C.; Burns, J. A.; Rossier, L.; Simonelli, D.; Veverka, J.; Chapman, C. R.; Klaasen, K.; Johnson, T. V. *et al*. (September 1998). "The Small Inner Satellites of Jupiter". *Icarus* **135** (1): 360–371. doi:10.1006/icar.1998.5976. Bibcode: 1998Icar..135..360T.
2. ↑  
USGS/IAU (October 1, 2006). "Planetary Names: Crater, craters: Ida Facula on Amalthea". *Gazetteer of Planetary Nomenclature*. USGS Astrogeology. 2012-03-28 அன்று பார்க்கப்பட்டது.
3. ↑  Ververka J.; Thomas P.; Davies M. E.; Morrison D. (September 1981). "Amalthea: Voyager imaging results". *Journal of Geophysical Research* **86** (A10): 8675–8682. doi:10.1029/JA086iA10p08675. Bibcode: 1981JGR....86.8675V.
***சில்விரானா*** (*Sylvirana*) என்பது உண்மையான தவளைகளின் இரானிடே குடும்ப பேரினமாகும். இவை தெற்கு மற்றும் கிழக்கு ஆசியாவில், மேற்கில் வடகிழக்கு இந்தியாவிலிருந்து வடக்கே சீனா, கிழக்கில் தைவான் மற்றும் தெற்கில் தாய்லாந்து வரை காணப்படுகிறது. 1992-ல் *இவை இரானா*வின் துணையினமாக முன்மொழியப்பட்டது. பின்னர் இது ஒரு முழு பேரினமாகவும் *கைலரானா*வின் துணைப்பேரினமாவும் கருதப்பட்டது. 2015-ல் வெளியிடப்பட்ட மூலக்கூறு மரபணு பகுப்பாய்வுகளிலிருந்து தற்போதைய அங்கீகாரம் பொதுவான அளவில் உள்ளது.

விளக்கம்
--------

*சில்விரானா* பொதுவாக நடுத்தர அளவிலான தவளை ஆகும். இவை வலுவான உடல்களைக் கொண்டுள்ளன. இவை *பாபுரானா*வில் உள்ளதைப் போன்ற கண்ணுக்குப்பின் மூடிகளைக் கொண்டுள்ளன. மேல் உதடு சாம்பல் நிறமாகவோ, வெண்மையாகவோ அல்லது பொரிகளுடன் காணப்படும். முதுகுபுறம் நுண்முட்களுடன் காணப்படும். முதுகுபுறம் நடுத்தர அளவிலான நன்கு வளர்ந்த, வெளிர் அல்லது முதுகுபுறத்தின் அதே நிறத்துடன் காணப்படும். பக்கவாட்டு முகடுகளுக்குக் கீழே இருண்ட நிறமுடையது. இவை நன்கு வரையறுக்கப்பட்ட கரும்புள்ளிகளுடன் காணப்படும். ஆண்களுக்கு ஒரு இணை குரல் பை உள்ளது. இவை உள் அல்லது வெளிப்புறமாக இருக்கலாம்.

சிற்றினங்கள்
------------

12 அங்கீகரிக்கப்பட்ட சிற்றினங்கள் உள்ளன:
*சில்விரானா அனாமிட்டிகா* செரிடன் மற்றும் இசுடூவர்ட், 2018
*சில்விரானா குயூபிடலிசு* (சுமித், 1917)
*சில்விரானா பேபர்* (ஓஹ்லர், சுவான் மற்றும் டால்ட்ரி, 2002)
*சில்விரானா குன்தேரி* (பௌலேஞ்சர், 1882)
*சில்விரானா லாக்ரிமா* செரிடன் மற்றும் சுடூவர்ட், 2018
*சில்விரானா மலாயா* சுரிடன் மற்றும் இசுடூவர்ட், 2018
*சில்விரானா மாசோனென்சிசு* (போர்ரெட், 1937)
*சில்விரானா மாண்டோசா* செரிடன் மற்றும் இசுடூவர்ட், 2018
*சில்விரானா மோர்டென்செனி* (பவுலேஞ்சர், 1903)
*சில்விரனா நிக்ரோவிட்டடா* (பிளைத், 1856)
*சில்விரானா ராபர்டி* செரிடன் மற்றும் இசுடூவர்ட், 2018
*சில்விரானா பைனுலோசா* (சுமித், 1923)

மேற்கோள்கள்
-----------

1. 1 2 3 4  Frost, Darrel R. (2020). "*Sylvirana* Dubois, 1992". *Amphibian Species of the World: an Online Reference. Version 6.0*. American Museum of Natural History. 16 January 2020 அன்று பார்க்கப்பட்டது.
2. 1 2  "Ranidae". *AmphibiaWeb*. University of California, Berkeley. 2019. 16 January 2020 அன்று பார்க்கப்பட்டது.
3. 1 2  Oliver, Lauren A.; Prendini, Elizabeth; Kraus, Fred; Raxworthy, Christopher J. (2015). "Systematics and biogeography of the *Hylarana* frog (Anura: Ranidae) radiation across tropical Australasia, Southeast Asia, and Africa". *Molecular Phylogenetics and Evolution* **90**: 176–192. doi:10.1016/j.ympev.2015.05.001. பப்மெட்:25987527.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q20722213
* விக்கியினங்கள்: Sylvirana
* ASW: Sylvirana
* BOLD: 195635
* GBIF: 2426853
* iNaturalist: 476542
* IRMNG: 1432707
* ITIS: 1094325
* என்.சி.பி.ஐ: 1659747
* uBio: 4587448

 |
**தருமபுரி சாலை விநாயகர் கோயில்** என்பது தருமபுரி மாவட்டம், தருமபுரி நகரில் உள்ள ஒரு விநாயகர் கோயிலாகும். இக்கோயில் அமைந்துள்ள சாலைக்கு சாலை விநாயகர் கோயில் தெரு என இக்கோயிலின் பெயராலேயே பெயர் உண்டானது.

கோயிலின் சிறப்பு
----------------

இக்கோயில் நூறாண்டுகளுக்கு முற்பட்டக் கோயிலாகக் கருதப்படுகிறது. தருமபுரியில் புதிதாக வாகனம் வாங்குபவர்கள் பெரும்பாலும் இக்கோயிலில் வைத்தே பூசை செய்கின்றனர். திருமண நிகழ்ச்சிகளில் மாப்பிள்ளை அழைப்பும் பெரும்பாலும் இக்கோயிலில் இருந்தே துவங்குவது வழக்கம். நாக தோசத்துக்கு பரிகாரத் தலமாகவும் இக்கோயில் கருதப்படுகிறது.

கோயிலமைப்பு
-----------

இக்கோயில் திருவுண்ணாழி, மகாமண்டபம் ஆகியவற்றைக் கொண்ட சிறிய கோயிலாகும். கோயிலின் முதன்மை தெய்வமான விநாயகரின் இரு புறங்களிலும் நாகர் திருவுருவங்கள் உள்ளன. விநாயகர் நாற்கரங்களுடன் அமர்ந்த கோலத்தில் உள்ளார். இக்கோயில் கிழக்கு நோக்கியுள்ளது. இக்கோயில் திருச்சுற்றில் தென்மேற்கில் துர்கை திருமுன்னும், மேற்கே பாலசுப்பிரமணியர், சிவலிங்கம், கலைமகள் ஆகிய உருவங்களும் உள்ளன.

மேற்கோள்கள்
-----------

1. ↑  "தர்மபுரி விநாயகர் கோயில்". *அறிமுகம்*. தினமலர். 29 அக்டோபர் 2016 அன்று பார்க்கப்பட்டது.
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 125.
**தருமபுரி பரவாசுதேவப் பெருமாள் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு விஷ்ணு கோயிலாகும்.

அமைவிடம்
--------

கடல் மட்டத்திலிருந்து சுமார் 479 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°08'33.6"N, 78°09'57.4"E (அதாவது, 12.142656°N, 78.165949°E) ஆகும்.

கோயிலின் சிறப்பு
----------------

இக்கோயிலில் அமைந்துள்ள பெருமாளின் திருவடிகளை பிரம்மா பிரதிட்டை செய்ததாகவும், தேவர்கள், முனிவர்கள், அர்ஜுனன் ஆகியோரால் பூசிக்கப்பட்டதாகவும் வழிவழியாகக் கூறப்படுகிறது. மேலும் பதினெண் சித்தர்களில் தன்வந்திரி, திரிமூலி ஆகியோரால் அருட்கொடை பெற்ற தலமாகவும் நம்பப்படுகிறது.

கோயிலின் வரலாறு
---------------

இக்கோயில் நுளம்பரது காலத்திலோ அல்லது அதற்கு சற்று பிற்பட்ட காலத்திலோ கட்டப்பட்டிருக்க வேண்டும் எனக் கருதப்படுகிறது. இக்கோயிலில் ஆண்டாள், அனுமான் ஆகியோருக்கு உட்கோயில்கள் பிற்காலத்தில் கட்டப்பட்டுள்ளன.

பரவாசுதேவப் பெருமாளின் தோற்றம்
------------------------------

கோயில் உண்ணாழியில் ஆதி சேடன் ஏழுதலைகளுடன் பரவாசுதேவப் பெருமாளின் தலைக்குமேல் குடைபிடிக்க அவரின் இடது தொடையின் மேல் தாயார் அமர்ந்திருக்க, பெருமாளின் வலது மேல்கையில் சக்கரமும், கீழ்கையில் கதாயுதமும், இடது மேல்கையில் சங்கும், கீழ்கை ஆதிசேடன் மேல் சாய்வாக ஊன்றியும் பாம்பணையின் மேல் இடது காலைத் தொங்கவிட்டபடி அமர்ந்திருக்க கருடர், அனுமான் போன்றோர் திருவடிகளை வணங்கி நிற்பதுபோல காட்சியளிக்கிறார்.

மேலும் காண்க
------------

* தருமபுரி கோட்டை காமாட்சியம்மன் கோயில்
* தருமபுரி கோட்டை மல்லிகார்சுனர் கோயில்

மேற்கோள்கள்
-----------

1. ↑  "தருமபுரி ஸ்ரீபரவாசுதேவ சுவாமி கோயிலில் பரமபத வாசல் திறப்பு". *செய்தி*.. 17 அக்டோபர் 2016 அன்று பார்க்கப்பட்டது.
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 91.